Medical Coders - Multi-specialty - Salt Lake City jobs
Keywords: Mommy Jobs Online, Salt Lake City , Medical Coders - Multi-specialty, Other , West Jordan, Utah
CNC Machinist (Weekend Nights T1) Gedagte vir die dag: Uitgeput en oorlaai | Maroela Media
Gedagte vir die dag: Uitgeput en oorlaai
Teks: Matteus. 11: 28: “Kom na My toe, almal wat uitgeput en oorlaai is, en Ek sal julle rus gee.”
Verlede week het ons gekyk na hierdie onvergelyklike, onbeperkte uitnodiging van Jesus vir almal wat uitgeput en oorlaai is.
Kom ons luister mooi na hierdie uitnodiging. Jesus nooi “almal wat uitgeput en oorlaai is.” Hierdie uitnodiging is onvoorwaardelik – of is dit? Nee, daar is tog ŉ voorwaarde aan verbonde, maar nie een soos ons sou verwag nie.
Jesus sê nie “almal wat ŉ groot geloof het” nie; of “almal wat heilig is” of wat “gereeld kerk toe gaan” of wat “nie sondig nie.” Nee, Sy enigste voorwaarde is dat jy “uitgeput en oorlaai” moet wees. Wat ŉ uitnodiging; wat ŉ genade!
Hoor weer mooi: “uitgeput en oorlaai.” In die grondtaal dui “uitgeput” op vermoeidheid a.g.v. aktiwiteit of werksaamheid – bv. van ŉ arbeider na ŉ harde dag se werk, of ŉ soldaat wat terugkeer na die oorlog of van iemand wat afgemat is na ŉ lang reis.
Die woord “oorlaai” weer, dui nie op aktiwiteit nie, maar op ŉ toestand. Dis byvoorbeeld gebruik van ŉ skip of ŉ donkie of ŉ wa wat oorlaai is.
Wie ken nie hierdie twee omstandighede nie? Ons leef in ŉ wêreld waarin baie van ons alles moet uithaal om te oorleef, om dit te maak. Lang ure by die werk; sekere verwagtinge by die huis en by die kerk. Jy sukkel om by alles te kom, om by te bly. En uiteindelik voel jy net moeg, uitgeput!
Dan is daar ŉ ander soort moegheid – nie ŉ moegheid a.g.v. fisiese aktiwiteit nie, maar weens ongevraagde dinge wat jou pad langs gekom het, wat net met jou gebeur het, waarvoor jy nie gevra het nie: Probleme by die werk waarvoor jy nie regtig verantwoordelik is nie; ŉ krisis in jou huwelik. En dan daardie swaar waaraan so baie ouers dra – seerkry en smart wat jou kind oor jou bring.
Is jy uitgeput en oorlaai? Sy uitnodiging staan nog steeds!
Gebed: Ek besef nou duidelik, U sê ook vir my: “Kom na My toe, almal wat uitgeput en oorlaai is, en Ek sal julle rus gee.” Amen.
Outeur: Dr. Isak Burger (President van AGS, Suid Afrika)
Gedagte vir die dag: Die veilige anker